แรงซื้อ “บลูชิพ” ดัน SET บ่ายพุ่ง 21 จุด หวังเลือกตั้งใหม่ กระตุ้นเศรษฐกิจ
SET บ่ายพุ่ง 21 จุด รับแรงซื้อหุ้นบลูชิพ รวมถึงข่าวยุบสภา ส่งผลให้ตลาดหุ้นฟื้นตัวต่อเนื่อง หวังเลือกตั้งใหม่ กระตุ้นเศรษฐกิจ 
SET บ่ายพุ่ง 21 จุด รับแรงซื้อหุ้นบลูชิพ รวมถึงข่าวยุบสภา ส่งผลให้ตลาดหุ้นฟื้นตัวต่อเนื่อง หวังเลือกตั้งใหม่ กระตุ้นเศรษฐกิจ
21 มี.ค. 2566

ผู้สื่อข่าวรายงานว่า เมื่อเวลา 15:10 น. ดัชนี SET มาอยู่ที่ 1,576.35 จุด เพิ่มขึ้น 20.90 จุด (+1.34%) สูงสุดที่ 1,578.23 จุด และต่ำสุดที่ 1,561.65 จุด มูลค่าซื้อขาย 36,881.77 ล้านบาท
โดยตลาดหุ้นไทยภาคบ่ายพุ่งต่อไปเป็นกว่า 20 จุด รับข่าวยุบสภาวันนี้ พร้อมจับตาการเลือกตั้งจะมีนโยบายกระตุ้นเศรษฐกิจใหม่
บล.โกลเบล็ก ระบุว่า คาดดัชนีในภาคบ่ายยังแกว่งตัวออกข้างเนื่องจากยังไม่ทะลุแนวต้าน 1,575 จุด และความกังวลเรื่องธนาคารเครดิตสวิสยังไม่คลี่คลายทำให้นักลงทุนชะลอการลงทุนในสินทรัพย์เสี่ยง อย่างไรก็ตามทางฝ่ายวิจัยมีมุมมองเชิงบวกต่อการยุบสภาเนื่องจากหลังเลือกตั้งจะมีนโยบายกระตุ้นเศรษฐกิจใหม่เพิ่มเติม